Ericu950/Stoicheia-meter-silver huggingface dataset:
ἀναλαμβάνει τὴν μορφὴν ἣν ἔπλασεν ἐν παραδείσῳ καὶ πᾶσιν αὐτὴν τοῖς ἐναντίοις ἐκόσμησεν ὑπεναντία τῇ ἐν τῷ παραδείσῳ διαγωγῇ δοὺς αὐτῷ τὰ τῆς ἀρετῆς ἐφόδια .
ἐν παραδείσῳ διὰ τρυφὴν ἠπατήθη ὁ Ἀδάμ , ἡ σὰρξ τοῦ Χριστοῦ ἐν νηστείᾳ στεφανοῦται .
ἐν παραδείσῳ ἡ πρώτη πάλη , ἐν ἐρήμῳ ὁ δεύτερος ἀγὼν πρὸς τὸν διάβολον 0 1 .
ἄρχεται τοίνυν ὁ σωτήρ , ἀνακαινίζων τὸ πλάσμα τοῦτο , παντοίαις αὐτὸ ἀρεταῖς στεφανοῦν καὶ εἰσέρχεται μεσολαβῶν θεῷ καὶ ἀνθρώποις .
ἦλθεν ἀπαγγεῖλαι τῷ κόσμῳ ὅτι ἀνακαινίζεται ἡ πεπτωκυῖα εἰκών , ὅτι ἐγείρεται , ὅτι σῴζεται .
Οὐκ ἠδύνατο ἀπαγγεῖλαι ταῦτα , εἰ μὴ ἦν μεσίτης .
ὥσπερ γὰρ πρόσωπον ἀξιόπιστον ὑποβεβηκότι ἐὰν ἐπαγγείληταί τι , οὐ τολμᾷ τὴν ἐπαγγελίαν ἀπαιτῆσαι ὁ ὑποκείμενος , ἐὰν μὴ ἔχῃ μεσίτην Ἐπειδὴ γὰρ ἀόρατος ἦν ὁ θεός , ὁ δὲ κόσμος ἦν ὁρώμενος , δίδωσι μεσίτην ἀξιόπιστον .
μεσίτης γὰρ θεοῦ καὶ ἀνθρώπων , ἄνθρωπος Ἰησοῦς Χριστός 0 .
ὁ μεσίτης ἐὰν μὴ ἔχῃ συγγένειαν πρὸς τὰ μεσιτευόμενα , μεσίτης εἶναι οὐ δύναται .
ἐπεὶ οὖν μεσίτης θεοῦ καὶ ἀνθρώπων Χριστός , ἐχρῆν αὐτὸν δειχθῆναι συγγενῆ τοῦ θεοῦ καὶ συγγενῆ τῶν ἀνθρώπων καὶ φανῆναι ὥσπερ τινὰ οἰκονομίαν μέσην καὶ θεῷ συναπτομένην κατὰ τὴν θεότητα καὶ ἀνθρώποις ἡνωμένην κατὰ τὴν ἀνθρωπότητα 0 1 .
ἐπειδὴ πρῶτον διδάσκει καὶ τότε ἀνακαινίζει , γίνεται καὶ μεσίτης καὶ ἔγγυος .
ἀντιφωνεῖ τὰ τοῦ θεοῦ τοῖς ἀνθρώποις καὶ τὰ τῶν ἀνθρώπων τῷ θεῷ 0 .
ἐπειδὴ γὰρ ἐχθρὸν ἦν τὸ ἀνθρώπινον γένος τῷ θεῷ διὰ τὴν παράβασιν , οὐκ ἐπιστεύετο οὔ τε ἄνθρωπος τῷ θεῷ οὔ τε θεὸς τῷ ἀνθρώπῳ ὅτι διαλλάσσεται τῷ πεσόντι .
ὡσεὶ ἔλεγε τοῖς ἀνθρώποις ·
μὴ ἀπιστήσητε ὅτι ἐστὶν ἀνάστασις .
ἐγὼ τούτου ἔγγυος 0 .
λαμβάνω τὴν ἐξ ὑμῶν σάρκα , παραδίδωμι αὐτὴν θανάτῳ .
ἐὰν μὴ ἀναστήσω αὐτήν , μὴ πιστεύσητέ μοι .
ἐγγυᾶται τοῖς ἀνθρώποις τὸν θεόν .
ὡσεὶ ἔλεγεν ·
πρὸς ἐμὲ τὸν ἄνθρωπον ἔχεις .
ἐγὼ αὐτὸν ἀνακαινίζω , ἐγὼ αὐτὸν ποιήσω ἀρνήσασθαι τὴν πλάνην καὶ ἐπιγνῶναι τὴν ἀλήθειαν .
δέξαι με ὑπὲρ ἀνθρώπων ἐγγυώμενον , ἵνα καὶ αὐτοὶ δέξωνταί με ἐγγυητὴν τῆς σῆς δυνάμεως .
ὅτι μὲν οὖν μεσίτης ὁ Χριστός , ἔδειξεν ἡ γραφή 0 ·
ὅτι δὲ καὶ ἔγγυος καὶ ἀνάδοχος , ποῦ εὑρίσκομεν , ἵνα μὴ φανῶμεν τὰ ἑαυτῶν λαλοῦντες ἐν ἐκκλησίᾳ 0 ;
Εἰ τὰ ἑαυτοῦ λαλῶ , ἵνα τί λαλῶ ;
Εἰ δὲ τὰ τοῦ θεοῦ κηρύττω , τὰ τοῦ πνεύματος ἑρμηνεύω .
δέξαι τὴν διδασκαλίαν .
ὅτι οὖν ἔγγυός ἐστιν ὁ Χριστός , λέγει Παῦλος ·
νῦν δὲ διαφορωτέρας τετυχήκαμεν λειτουργίας , ὅσῳ καὶ κρείττονός ἐστι διαθήκης ἔγγυος Ἰησοῦς .
ἰδοὺ ἐγγυώμενος τὸν θεὸν τοῖς ἀνθρώποις 0 .
ἐγγυᾶται καὶ τὸν ἄνθρωπον τῷ θεῷ καὶ τὸν θεὸν τοῖς ἀνθρώποις .
Εἶπεν ἡμᾶς ἐγείρειν , καὶ ἐγείρει .
Εἶπεν ἡμᾶς ἀθανασίᾳ τιμᾶν , καὶ τιμᾷ .
ὅτε ἔπλαττε τὸν Ἀδάμ , ἐγγύας οὐκ ἔδωκε τῶν γινομένων , ἐγγύας οὐ παρέσχεν , καὶ ἔδωκεν αὐτῷ τὸν οὐρανὸν καὶ τὴν γῆν .
ἔδωκεν αὐτῷ τὸν οὐρανὸν μὴ ἐπαγγειλάμενος , τὴν γῆν μὴ ὑποσχόμενος , τὸν παράδεισον , τὰ ἄλλα πάντα .
ἃ μὴ ἐπηγγείλατο , ἔδωκεν ·
ἃ μετ ἐγγύης ἐπηγγείλατο , οὐ δίδωσιν ;
τὸ εὐαγγέλιον ἡ γραφή ποτε καινὴν καλεῖ διαθήκην , ποτὲ νέαν διαθήκην , ποτὲ κρείττονα διαθήκην , ποτὲ δευτέραν , ποτὲ αἰώνιον .
ἐπειδὴ ἓν ὄνομα πᾶσαν τὴν δύναμιν παραστῆσαι οὐ δύναται , διαφόροις ὀνόμασι δείκνυσι τοῦ εὐαγγελίου τὴν δύναμιν .
καὶ μάλιστα Παῦλος ὁ λαλοῦντα ἔχων ἐν ἑαυτῷ τὸν Χριστὸν καλεῖ καινὴν διαθήκην τὸ εὐαγγέλιον ὡς τὴν παλαιὰν ἀνακαινίζουσαν ·
τὸ γὰρ καινὸν ξένης ἐστὶ καὶ ἀληθῶς ἀνεπάφου φύσεως ἑρμηνεία .
ἡ νέα πρὸς ἀντιδιαστολὴν τῆς γεγηρακυίας , ἡ κρείττων πρὸς ἀντιδιαστολὴν τῆς ἐλάττονος , ἡ δευτέρα πρὸς ἀντιπαράθεσιν τῆς πρώτης , ἡ αἰώνιος πρὸς ἀντιδιαστολὴν τῆς προσκαίρου 0 1 2 .
καινὴ λέγεται διαθήκη κατὰ τὸν μακάριον Ἰερεμίαν τὸν λέγοντα ·
καὶ ἔσται ἐν ταῖς ἐσχάταις ἡμέραις , λέγει κύριος , διαθήσομαι ὑμῖν διαθήκην καινήν .
καὶ ὁ σωτὴρ παραδιδοὺς τὸ μυστήριον λέγει ·
τοῦτό μού ἐστι τὸ σῶμα τὸ τῆς καινῆς διαθήκης .
ἰδοὺ καινὴ διαθήκη 0 .
καὶ ἀλλαχοῦ καλεῖ αὐτὴν νέαν διὰ τὸ νέον καὶ ἀκμάζον κήρυγμα .
καὶ λέγει Παῦλος ·
προσεληλύθαμεν ὄρει Σιὼν καὶ μυριάσιν ἀγγέλων καὶ ἐκκλησίᾳ πρωτοτόκων καὶ μεσίτῃ νέας διαθήκης Ἰησοῦ .
ἐν τῷ λέγειν καινὴν πεπαλαίωκε τὴν πρώτην .
ἀλλαχοῦ καλεῖ κρείττονα διαθήκην λέγων ·
νῦν δὲ διαφορωτέρας τετυχήκαμεν λειτουργίας , ὅσῳ καὶ κρείττονός ἐστι διαθήκης μεσίτης .
Εἰ γὰρ ἡ πρώτη ἦν ἄμεμπτος , οὐκ ἂν δευτέρας ἐζητεῖτο τόπος .
ἰδοὺ καὶ πρώτη καὶ δευτέρα .
ποῦ ἡ αἰώνιος 0 ;
ὁ δὲ θεὸς τῆς εἰρήνης ὁ ἀναγαγὼν ἐκ τῆς γῆς τὸν ποιμένα τῶν προβάτων τὸν μέγαν ἐν αἵματι διαθήκης αἰωνίου 0 .
ἐπειδὴ ἡ πρώτη διαθήκη πρόσκαιρος ἦν , αὕτη αἰώνιος 0 .
καὶ ἀλλαχοῦ λέγει ·
διαθήσομαι ὑμῖν διαθήκην αἰώνιον , τὰ ὅσια Δαυίδ , τὰ πιστά .
καινὴ διαθήκη , νέα , πρώτη , δευτέρα , κρείττων , αἰώνιος 0 ·
τούτων τῶν διαθηκῶν ἔγγυος Ἰησοῦς 0 .
ὅτε τοίνυν μέλλει ὁ ἄνθρωπος ἀνακαινίζεσθαι , γίνεται ὁ οὐρανὸς καινός , οὐκ ἀφανιζόμενος , ἀλλ ἀνακαινιζόμενος τῇ καινῇ κτίσει .
ἥλιος καινός , σελήνη καινή , ἄστρα καινὰ προσθήκην λαμβάνοντα καὶ αὔξησιν 0 ·
λέγει γὰρ ὁ προφήτης ·
ἔσται ὁ οὐρανὸς καινὸς καὶ ἡ γῆ καινή .
ἰδοὺ ἀνακαι νίζεται ἡ κτίσις , καὶ οὐ ψεύδεται ὁ ἐπαγγειλάμενος .
ὅσην λαμβάνει προσθήκην ὁ ἄνθρωπος , λαμβάνει καὶ τὰ στοιχεῖα .
λέγει Ἡσαΐας ·
ἔσται γὰρ τὸ φῶς τοῦ ἡλίου ἑπταπλάσιον , καὶ τὸ φῶς τῆς σελήνης ὡς ὁ ἥλιος 0 1 .
Εἶδες , πῶς οὐκ ἐψεύσατο ὁ θεὸς τὴν ἐπαγγελίαν , ἀλλ ἀνεκαίνισε τὴν κτίσιν ;
ἀρχηγὸς δὲ τοῦ ἀνακαινισμοῦ Χριστός 0 .
ταύτην τὴν ἔννοιαν αἱρετικῶν παῖδες ἐννοήσαντες προσήνεγκαν τὸ Πρωτότοκος πάσης κτίσεως , οὐ συνιέντες ὅτι οὐ τῆς κτίσεως λέγει τῆς γενομένης , ἀλλὰ τῆς ἀνακαινιζομένης .
ποία ἐστὶν ἡ κτίσις ἡ ἀνακαινιζομένη ;
Εἴ τις ἐν Χριστῷ , καινὴ κτίσις 0 .
καὶ ἵνα δείξῃ ὅτι πρωτότοκος λέγεται τῆς κτίσεως τῆς ἀνακαινιζομένης , ἐπάγει ·
πρωτότοκος ἐκ τῶν νεκρῶν , ἵνα γένηται ἐν πᾶσι πρωτεύων .
, πρωτεύων τῶν ἀνακαινιζομένων , τῶν εἰς ἀφθαρσίαν καλουμένων , τῶν ἐκ νεκρῶν ἐγειρομένων 0 .
ἐν πᾶσι πρωτεύων , οὐ κατὰ τὴν θεότητα , ὕβρις γὰρ θεῷ τὸ καλεῖσθαι πρῶτος , ὕβρις ἡ νομιζομένη τιμή 0 1 .
ἐν γὰρ τῇ θείᾳ καὶ ἀκτίστῳ φύσει οὐκ ἔνι πρῶτον καὶ δεύτερον , ἀλλὰ πάντα ἀρχὴν ἔχει ζῶσαν , ἀρχὴν ἄναρχον , ἀρχὴν ἀίδιον , ἀκατάληπτον , ἄφραστον ·
ἐν δὲ τοῖς καθ ἡμᾶς , εἰ πρὸς σύγκρισιν Παύλου , πρωτεύει Χριστός , εἰ πρὸς σύγκρισιν Πέτρου 0 1 ·
κενὴ ἡ ἐλπὶς ἡμῶν , ματαία ἡ ἐλπὶς ἡμῶν , εἰ τούτων πρωτεύει Χριστὸς ἐν θεότητι 0 ·
ἀλλὰ πρωτεύει ἐν ἀνθρωπότητι , ὡς ἀνακαινίσας τὸν Ἀδάμ , ὡς ζωοποιήσας τὴν οἰκουμένην .
πρωτότοκος ἐκ τῶν νεκρῶν , ἵνα γένηται ἐν πᾶσι πρωτεύων Καὶ πῶς πρωτότοκος ἐκ τῶν νεκρῶν , παρακαλῶ , ζητήσωμεν 0 .
ἐὰν γὰρ παρέλθω τὸν λόγον ἀνεξέταστον , ἀλλ ἡ ψυχὴ φιλοπράγμων οὖσα ἀντιτίθησι τὰ ἑαυτῆς καὶ νομίζει ἰσχυρὰ ἔχειν ·
πῶς πρωτότοκος τῶν νεκρῶν , φησίν , ὁ Χριστός , ὁπότε καὶ πρὸ τῆς παρουσίας αὐτοῦ ἤγειρεν Ἠλίας τὸν υἱὸν τῆς χήρας , ἤγειρε καὶ Ἑλισσαῖος τὸν υἱὸν τῆς Σωμανίτιδος , αὐτὸς ὁ σωτὴρ ἤγειρε τὸν Λάζαρον , τὴν Ἰαΐρου θυγατέρα , τὸν υἱὸν τῆς χήρας ;
Εἰ τοίνυν καὶ ἐν τῇ παλαιᾷ καὶ ἐν τῇ νέᾳ ἠγέρθησαν νεκροί , πῶς πρωτότοκος ὁ Χριστὸς τῶν νεκρῶν 0 ;
ἐκεῖνοι εἰ καὶ ἀνέστησαν πρὸ Χριστοῦ , ἀλλ ἀναστάντες πάντες ἀπέθανον πάλιν γεῦμα δεδωκότες τῆς ἀναστάσεως ·
ὁ δὲ Χριστὸς ἀναστὰς οὐχ ὑποπίπτει θανάτῳ .
καὶ διὰ τοῦτο ἀρχηγός , ὡς ἀναστὰς καὶ μηκέτι ἀποθνῄσκων 0 .
χριστὸς γὰρ ἀναστὰς ἐκ νεκρῶν οὐκέτι ἀποθνῄσκει , θάνατος αὐτοῦ οὐ κυριεύει .
Εἶδες τὸν ἐν πᾶσι πρωτεύοντα ;
Εἶδες τὸν ἀνακαινίζοντα τὸ γένος ἡμῶν διὰ τῆς ἑαυτοῦ οἰκονομίας ;
Οὗτος ἐπὶ τέλει τὸν ἄνθρωπον ἀνασπάσας εἰς οὐρανοὺς ἀνήγαγε καὶ ἐκάθισεν ἐκ δεξιῶν τοῦ θεοῦ .
ὢ κακῆς καὶ ἄφρονος ἡμῶν καρδίας 0 .
ἦλθε Χριστὸς πρὸς ἡμᾶς , ἔδωκεν ἡμῖν τὸ ἐξ αὐτοῦ πνεῦμα , καὶ ἀνέλαβε τὸ ἡμέτερον σῶμα , καὶ τὸ συνάλλαγμα γέγονεν , καὶ ἡ ἀγνωμοσύνη τὴν εὐεργεσίαν ὑβρίζει .
ἔλαβε παρ ἡμῶν τὸ πλάσμα καὶ ἐκάθισεν ἐκ δεξιῶν τοῦ θεοῦ .
ἐλάβομεν ἡμεῖς ἐξ αὐτοῦ τὸ πνεῦμα , καὶ ὑβρίσαμεν ἐν τάξει κτίσεως καὶ δουλαγωγίας αὐτὸ καταγαγόντες ;
ὦ ἄθλιε καὶ ταλαίπωρε 0 .
ἐάν σοι εἴπῃ Χριστὸς ἐν ἐκείνῃ τῇ ἡμέρᾳ ὅτι Ἐγὼ τὸ σὸν σῶμα ἀθανασίᾳ ἐτίμησα , καὶ σὺ τὸ ἐμὸν πνεῦμα εἰς τὴν τῆς κτίσεως φύσιν κατέσπασας Εἶδες τὸ θνητὸν ἐγειρόμενον , εἶδες αὐτὸ σύνθρονον , εἶδες ἐπάνω πάσης ἀρχῆς καὶ ἐξουσίας καὶ κυριότητος καὶ οὐκ αἰσχύνῃ ;
τὰ ἡμέτερα τιμᾷ θεὸς καὶ τὰ ἐξ αὐτοῦ οὐ τιμῶμεν ἡμεῖς ;
ἀλλ  οἶδα τὴν αἱρετικὴν κακίαν ἀντιστρατευομένην τῇ ἀληθείᾳ .
Οἶδά φησιν τὸ σῶμα τοῦτο ἀναληφθὲν εἰς οὐρανούς , ἀλλ οὐ τοσοῦτον ἵνα τιμηθῇ , ἀλλ ἵνα ἔχωμεν ἄνω συνήγορον τὸν ἀξιοῦντα τὸν θεὸν ὑπὲρ ἡμῶν .
διὰ τοῦτο αἱ ἀναίσχυντοι γλῶσσαι καὶ ἀπαίδευτοι ψυχαὶ ἔλεγον ἐν ἀγορᾷ ἐκπομπεύοντες τὰ ἅγια . . .
Οὐκ οἶδα , ὅπως 0 ·
τὴν γὰρ λέξιν οὐκ ἀναφέρω τῆς βλασφημίας , τὴν δὲ ἔννοιαν δευτερῶ 0 .
σύ φησιν Χριστέ , δεήθητι ὑπὲρ ἡμῶν τῷ θεῷ καὶ ἔντυχε ὑπὲρ ἡμῶν .
καὶ λαμβάνουσι ῥῆσιν παρὰ τοῦ ἀποστόλου τὴν ἔννοιαν μὴ μαθόντες .
Οὐκ εἶπέν φησιν ὁ ἀπόστολος ·
χριστὸς ὁ ἀποθανών , μᾶλλον δὲ καὶ ἐγερθείς , ὅς ἐστιν ἐν δεξιᾷ τοῦ θεοῦ , ὃς καὶ ἐντυγχάνει ὑπὲρ ἡμῶν 0 ;
μὴ ἡμεῖς φησιν ἐπλασάμεθα ;
μὴ ἡμεῖς τὰ θεῖα ἐσυκοφαντήσαμεν ;
παῦλος εἶπε τὸν Χριστὸν ἐντυγχάνοντα ὑπὲρ ἡμῶν .
Οὐ προσέσχον , τί ἐστιν ἐντυχία , ὅτι πολὺ τὸ μέσον δεήσεως καὶ ἐντυχίας 0 .
Εἰ τὸ αὐτὸ ἦν ἐντυγχάνειν καὶ ἀξιοῦν , οὐκ ἂν εἶπε Παῦλος ·
βούλομαι ὑμᾶς ποιεῖσθαι προσευχάς , δεήσεις , ἐντεύξεις , εὐχαριστίας .
δέησις λέγεται , ὅταν τις ἀξιοῖ τὸν θεὸν εἰς πρᾶγμα ·
προσευχὴ δὲ λέγεται , ὅταν ὑμνῇ τὸν θεόν .
Εὐχαριστία λέγεται , ὅταν τις ὑπὲρ ὧν εὖ ἔπαθεν εὐχαριστῇ τῷ θεῷ .
ἐντυχία λέγεται , ὅταν τις κατὰ τῶν ἀδικούντων ἐντυγχάνῃ τῷ θεῷ προσκαλούμενος αὐτὸν εἰς ἐκδίκησιν .
ὅτι δὲ τὸ ἐντυγχάνειν οὐκ ἔστιν ἱκετεύειν , ἀλλ ἐρωτᾶν καὶ ἀπόκρισιν δέχεσθαι , μαρτυρεῖ ἡ παλαιὰ διαθήκη λέγουσα ·
καὶ εἶπεν ὁ θεὸς πρὸς Ἠλίαν τὸν προφήτην ·
τί σὺ ἐνταῦθα , Ἠλία ; 0 .
ἐρωτᾷ ὁ θεὸς τὸν προφήτην , ἀποκρίνεται ὁ προφήτης λέγων ·
ζηλῶν ἐζήλωκα κυρίῳ παντοκράτορι , ὅτι ἐγκατέλιπόν σε οἱ υἱοὶ Ἰσραήλ ·
τὰ θυσιαστήριά σου κατέσκαψαν , καὶ τοὺς προφήτας σου ἀπέκτειναν ἐν ῥομφαίᾳ , καὶ ὑπελείφθην ἐγὼ μόνος , καὶ ζητοῦσι τὴν ψυχήν μου .
Οὐκ ἦν ἐνταῦθα δέησις , οὐκ ἦν εὐχή , ἀλλ ἐρώτησις καὶ ἀπόκρισις , καὶ γέγονεν ἔντευξις .
καὶ ὅπως , ἄκουε Παύλου λέγοντος ·
ἢ οὐκ ἀνέγνωτε ἐν Ἠλίᾳ τῷ προφήτῃ , τί λέγει ἡ γραφή , ὡς ἐντυγχάνει τῷ θεῷ κατὰ τοῦ Ἰσραήλ ; .
Οὐκοῦν ἡ ἐντυχία οὐκ ἔστι δέησις , ἀλλὰ  βία  προφήτου ἀπαγγέλλουσα τῷ θεῷ τὰ τετολμημένα .
ἐπεὶ τοίνυν οἱ ἀπόστολοι ἐν τοῖς ἔθνεσιν ἐκινδύνευον , ὑπὸ ἀρχόντων καὶ ἡγεμόνων συρόμενοι , ὑπὸ Ἰουδαίων ἐπιβουλευόμενοι , παρεσκεύαζε δὲ αὐτοὺς ὁ ἀπόστολος πάντων καταφρονεῖν καὶ διωγμοῦ καὶ θλίψεως καὶ θανάτου , ὥσπερ παραμυθούμενος αὐτούς φησιν ·
Κ ἂν ὑμεῖς μὴ εἴπητέ τι κατὰ τῶν ἀδικούντων ὑμᾶς , ἔστιν ὁ ὑπὲρ ὑμῶν ἐντυγχάνων , ὁ ἐξ ὑμῶν τὸ πλάσμα λαβών .
τίς ἐγκαλέσει κατὰ ἐκλεκτῶν θεοῦ ;
θεὸς ὁ δικαιῶν , τίς ὁ κατακρίνων 0 ;
χριστὸς ὁ ἀποθανών , μᾶλλον δὲ καὶ ἐγερθείς , ὃς καὶ ἔστιν ἐν δεξιᾷ τοῦ θεοῦ , ὃς καὶ ἐντυγχάνει ὑπὲρ ἡμῶν 0 .
Εἰ ἐντυγχάνει , πῶς κάθηται ;
ἢ ὁ ἐντυγχάνων οὐχ ἑστὼς ἐντυγχάνει ;
Εἶδές τινα δουλοπρεπῶς ἐντυγχάνοντα καὶ καθήμενον ἐκ δεξιῶν τοῦ ἄρχοντος ;
ἀλλὰ διὰ τοῦτο , φησί , προτάττει τὴν ἀξίαν λέγων ·
ὃς καὶ ἔστιν ἐν δεξιᾷ τοῦ θεοῦ , ὃς καὶ ἐντυγχάνει ὑπὲρ ἡμῶν .
, ὡσεὶ ἔλεγεν ·
μὴ χρείαν ἔχετε ὑμεῖς μεριμνᾶν τι γινόμενον .
σὺ τῷ κηρύγματι τῆς ἀρετῆς πρόσεχε .
μὴ ἀπασχολήσῃς σεαυτὸν καὶ εἴπῃς ·
κύριε , πόσα πάσχομεν ;
ἐλαυνόμεθα , διωκόμεθα .
ἔχεις τὸν ἐκεῖ λέγοντα , ἔχεις τὸν ἐντυγχάνοντα .
ἐντυγχάνει δὲ ὁ υἱὸς τῷ πατρί , οὐ κατὰ ὑποβεβηκυῖαν τάξιν , ἀλλ ὡς υἱὸς πατρὶ λέγων τὰ πράγματα 0 ·
“ Οἱ εἰς ἡμᾶς πιστεύοντες ἀδικοῦνται , διώκονται , ἐλαύνονται ” .
ἵνα ἀξιόπιστον κατασκευάσῃ τὴν κατηγορίαν , εἰσάγει τὸν υἱὸν ἐντυγχάνοντα .
Οὕτω καὶ ὁ σωτὴρ λέγει ·
ἢ δοκεῖτε ὅτι ἐγὼ κατηγορήσω ὑμῶν ;
ἔστιν ὁ κατηγορῶν ὑμῶν Μωϋσῆς , εἰς ὃν ὑμεῖς ἠλπίσατε Ἐλάττων ἐστὶ κατὰ σὲ ὁ υἱὸς ὡς ἐντυγχάνων τῷ πατρί ;
ἐὰν οὖν ἴδῃς τὸν θεὸν ἐντυγχάνοντα ἀνθρώπῳ κατὰ τῶν ἀπίστων , τί ποιήσεις ;
ἄκουε τοῦ κυρίου λέγοντος πρὸς Ἰερεμίαν ·
Εἶδες ἃ ἐποίησέ μοι ἡ ἀσύνετος θυγάτηρ Ἰούδα ;
ἐγκατέλιπέ με καὶ ἐπορεύθη ὀπίσω θεῶν .
ἔστω , ἄνθρωπος ἐντυγχάνει θεῷ .
διὰ τί θεὸς ἀνθρώπῳ 0 ;
Οὕτως ὁ Χριστός , ἕως μὲν ἐν σαρκὶ τὴν οἰκονομίαν ἐπλήρου , καὶ ἱερεὺς ἦν καὶ δεήσεις προσέφερε καὶ ηὔχετο τῷ πατρὶ κατὰ τὴν ἔνσαρκον οἰκονομίαν ·
ἀφ οὖ δὲ εἰς οὐρανοὺς ἀνῆλθεν , κάθηται μόνον δοξαζόμενος , οὐχ ἱκετεύων , οὐκ ἐντυγχάνων ·
ἀλλ εἰ καὶ ἐντυγχάνει , ὡς υἱὸς πατρί , ἐπειδὴ καὶ ὁ θεὸς προφήτῃ ἐνέτυχεν 0 .
διὰ τοῦτο λέγει Παῦλος , ἵνα δείξῃ ὅτι ὁ Χριστὸς οὐχ ὡς ἱερεὺς ἵσταται ἄνω προσφέρων ὑπὲρ ἑαυτοῦ καὶ τοῦ λαοῦ , ἀλλὰ κάθηται , λέγει ·
τοιοῦτος γὰρ ἡμῖν ἔπρεπεν ἀρχιερεύς , ὃς ἐκάθισεν ἐν δεξιᾷ τῆς μεγαλωσύνης ἐν ὑψηλοῖς , ὃς οὐκ ἔχει ἀνάγκην καθ ἑκάστην ἡμέραν , ὥσπερ ὁ ἱερεὺς προσφέρει ὑπὲρ τῶν ἰδίων καὶ τῶν τοῦ λαοῦ ἁμαρτημάτων ·
τοῦτο γὰρ ἐποίησεν ἐφάπαξ ἑαυτὸν προσενέγκας .
τί οὖν καταμαίνονται τῆς εὐσεβείας ;
Εἰ οὐκ εἶχεν ἀνάγκην , σὺ ὑπ ἀνάγκην ἄγεις τὸν πάσης ἀνάγκης ἀνώτερον ;
πάλιν ἐπάγει Παῦλος ·
ἐμφανίζεσθαι ·
ἅπαξ γὰρ ἐνεφανίσθη , οὐ πολλάκις .
Οὔτε ἵνα καθ ὥραν ἑαυτὸν προσφέρῃ , ὡς ἱερεὺς ἅπαξ τοῦ ἐνιαυτοῦ εἰσέρχεται εἰς τὰ ἅγια τῶν ἁγίων 0 .
νῦν δὲ Χριστὸς εἰς ἀθέτησιν ἁμαρτίας ἅπαξ διὰ τῆς θυσίας αὐτοῦ ἐφανερώθη .
καὶ οἱ μὲν ἄλλοι ἱερεῖς καθ ἡμέραν ἑστήκασι λειτουργοῦντες καὶ τὰς αὐτὰς θυσίας ποιοῦντες ·
χριστὸς δὲ μίαν ὑπὲρ ἁμαρτιῶν προσενέγκας θυσίαν εἰς τὸ διηνεκὲς ἐκάθισεν ἐκδεχόμενος , ἕως τεθῶσιν οἱ ἐχθροὶ ὑπὸ τοὺς πόδας αὐτοῦ .
μὴ γὰρ ἐντυγχάνει λοιπόν ;
κάθηται .
τί ὑβρίζεις τὴν εὐεργεσίαν ;
ἀλλ  οἶδα μηκύνας τὸν λόγον .
σύγγνωτε δέ μοι εἰς βυθὸν εἰσελθόντι καὶ τῇ τοῦ ἁγίου πνεύματος δυνάμει δυνηθέντι διανήξασθαι τὸ πέλαγος τῶν ἁγίων γραφῶν , οὐχ ὅσον εἰπεῖν ἄξια , ἀλλ ὅσον ἡμεῖς ἠδυνάμεθα 0 .
ἐκεῖνο δὲ πρὸ πάντων ὑμᾶς παρακαλῶ καὶ ἱκετεύω καὶ ἱκετεύων οὐ παύσομαι , τὰς γραφὰς ἐρευνᾶν , τὴν ἀλήθειαν ζητεῖν , παρὰ Χριστοῦ τὰ περὶ Χριστοῦ μανθάνειν .
μὴ ἐκδῷς σεαυτὸν αἱρετικῇ κακίᾳ .
πολλοὺς ἔχει σήμερον ὁ διάβολος ὄφεις , ἀντὶ τοῦ Ἀρχαίου ὄφεως .
σπείρει τὰ ζιζάνια τῆς ἁμαρτίας , ἵνα θερίσῃ τὴν φθορὰν τῆς ἀσεβείας .
μή , παρακαλῶ .
ἀποτειχίσωμεν τὰς ἀκοὰς ἀπὸ τῆς αἱρετικῆς κακίας .
Οἶδα τοῦτον εἰρηκὼς ἐν ὑμῖν τὸν λόγον , ἀλλὰ καὶ νῦν λέγω ·
πάσης αἱρέσεως φανεροί εἰσιν οἱ ἔξαρχοι .
ἀπὸ Ἀρείου Ἀρειανοί , ἀπὸ Μακεδονίου Μακεδονιανοί , ἀπὸ Εὐνομίου Εὐνομιανοί , ἀπὸ Μαρκίωνος Μαρκιωνισταί , ἀπὸ Σαβελλίου Σαβελλιανοί , ἀπὸ Μάνεντος Μανιχαῖοι , ἀπὸ Μοντανοῦ Μοντανισταί , καὶ αἱ καθεξῆς αἱρέσεις 0 1 2 .
Εἰ ἔστιν ἡ πίστις τῆς ἐκκλησίας αἱρετική , εἴπωσιν οἱ αἱρετικοί , τίς αὐτῆς ὁ ἔξαρχος 0 .
λεγέτωσαν ὅτι Ἀπὸ τοῦδε τοῦ ἀνθρώπου ἤρξατο ὑμῶν ἡ αἵρεσις .
Εἰπάτωσαν , εἰ οἴδασιν .
ὅρα γὰρ καὶ τοῦ θεοῦ τὴν ἀγαθότητα .
Οὐ συνεχώρησεν ὁ θεὸς τῇ δόξῃ τῶν ἀποστόλων ἐπικληθῆναι ὄνομα ἀνθρώπου .
Οὐ λεγόμεθα Μακεδονιανοί , ἀλλὰ κ ἂν εἴπωσιν ·
ὁμοουσιασταί , οὐκ ὄνομα εἶπον , ἀλλὰ τῆς πίστεως ἔδειξαν τὴν συμφωνίαν .
ἐὰν οὖν ἐρωτήσῃς αὐτούς ·
καὶ τίς πρῶτος εἶπε τὸ ὁμοούσιον ;
οὐκ ἔχουσιν εἰπεῖν ·
ὁ δεῖνα καὶ ὁ δεῖνα , ἀλλὰ τριακόσιοι δέκα καὶ ὀκτὼ πατέρες σύμφωνον ῥήξαντες φωνὴν ὁμολογίας συνεφώνησαν εἰς εὐσέβειαν 0 .
πρόσεχε πῶς καὶ αὐτῆς τῆς ἀρετῆς λάμπει ἡ ὁμολογία .
Οὐκ ἤρξατο τοῦ ὁμοουσίου οὐχ εἶς , οὐ δύο , ἀλλὰ πᾶσα σύνοδος ἀνατολῆς , δύσεως , μεσημβρίας , ἄρκτου ·
ὅπου γὰρ ἀλήθεια φαίνεται , πάντα συμφωνεῖ .
ἐρώτησον αἱρετικὸν ὃ μέλλω λέγειν .
ἐὰν ἐρωτήσῃς ὀρθόδοξον , κ ἂν ἰδιώτης ᾖ , κ ἂν ἄπειρος , ταῦτα λέγει ·
ἐγὼ πατέρα καὶ υἱὸν καὶ πνεῦμα ἅγιον , μίαν βασιλείαν , μίαν δύναμιν ὁμολογῶ .
Εἰπὲ δὲ αἱρετικοῖς δυσὶν ἢ τρισὶν ἀνθρώποις 0 ·
πῶς φρονεῖτε ; .
ἐὰν ἔλθωσι κατὰ τῶν αὐτῶν φωνῶν , ἀλήθειαν λέγουσιν .
ἀλλ ὁ μὲν λέγει ·
ἄκτιστον , ὁ δέ 0 ·
γεννητόν , ὁ δέ 0 ·
ἀθάνατον , ὁ δέ 0 ·
ἀίδιον 0 .
Κ ἂν ἄλλος ἀνακύψῃ , λέγει ·
ἐγὼ οἶδα ὅτι ὁ πατὴρ ἐποίησε τὸν υἱόν , ὁ δὲ υἱὸς τὰ ἄλλα 0 1 .
Εἶτα ἕτερος διορθοῦται τοῦτον λέγων ·
Οὐχ οὕτως , ἀλλ ὁ μὲν πατὴρ ἐποίησε τὸν υἱόν , διὰ δὲ τοῦ υἱοῦ τὰ πάντα συνέστη 0 .
ὅπου γὰρ οὐκ ἔστιν ἀλήθεια , ἀλλὰ σαθρὸν τὸ ἱμάτιον , σχίζεται 0 .
καὶ ὥσπερ , ἀδελφοί , ἱμάτιον πεπαλαιωμένον , ὅπου ἐὰν ἐνρήξῃ , σχίζεται , κ ἂν σχήματι ἑλκύσῃς τινὰ εἰς ὁμιλίαν , ἐλέγχεται ἡ σαθρότης καὶ ὑπὸ τῶν τυχουσῶν ἀφορμῶν σχίζεται , οὕτω καὶ αἱ αἱρέσεις ·
ὁ μὲν ὁμολογεῖ οὕτως , ὁ δὲ ἄλλως 0 .
Αἱρέσεις ξέναι , ὀνόματα ξένα , καὶ ταῦτα ἐπονείδιστα καπήλων ὀνόματα 0 .
τοῦτο ἔπαθον οἱ αἱρετικοί , ὃ ἔπαθόν ποτε Ἰουδαῖοι .
ἡ λυχνία ἡ ἁγία ἐπὶ τοῦ νόμου ἔκειτο εἰς τὰ ἅγια τῶν ἁγίων , ὅπου τὸ καταπέτασμα , ὅπου ἡ τράπεζα , ὅπου ὁ νόμος , ὅπου αἱ πλάκες 0 1 2 .
ἀφ οὗ ἐξέπεσον τῆς ἀληθείας , ποῦ ἵσταται ἡ λυχνία ;
ἐν τοῖς προθύροις τῶν καπήλων .
ποῦ τὸ κέρας τῶν προφητῶν 0 ;
ἐν τοῖς καπηλείοις 0 .
καὶ ταῦτα ποιοῦσιν , οὐ διὰ πόθον , ἀλλὰ διὰ πόρον , οὐχ ἵνα δείξωσι τὴν λυχνίαν τιμωμένην , ἀλλ ἵνα προσκαλέσωνται τοὺς παριόντας , ἵνα δείξωσιν ὅτι Ἰουδαϊκὸς ὁ οἶνος 0 .
ὥσπερ οὖν ἐκεῖ ἀπὸ τῶν ἁγίων εἰς τοσαύτην κατηνέχθη εὐτέλειαν τὰ ἅγια τὰ ὑπὸ τῶν ἀναξίων κατεχόμενα , οὕτω καὶ ἐνταῦθα ἀπὸ Παύλου καὶ Πέτρου , ἀπὸ τῆς κορυφῆς ἐκείνης  Αἰσχύνομαι λέγειν , αἰδοῦμαι τὸ ὄνομα τῆς αἰσχύνης , ἐπ ἀληθείας καὶ εἰπεῖν αἰδοῦμαι καὶ λέγειν ἀναγκάζομαι , μετὰ τὴν φωνὴν ἐκείνην ·
σὺ εἶ Πέτρος , καὶ ἐπὶ ταύτῃ τῇ πέτρᾳ οἰκοδομήσω μου τὴν ἐκκλησίαν , καὶ πύλαι ᾅδου οὐ κατισχύσουσιν αὐτῆς , μετὰ τὸ εἰπεῖν Παῦλον ·
Εἰ δοκιμὴν ζητεῖτε τοῦ ἐν ἐμοὶ λαλοῦντος Χριστοῦ  , ἀπὸ Παύλου καὶ Πέτρου , τῶν εὐαγγελιστῶν , τῶν κηρύκων , τῶν ὁμολογητῶν , Ψαθυριανοὶ καὶ ἕτεροί τινες ὀνομάζονται .
πότε ἔμειναν ἐπὶ σχήματος ;
πότε οὐ διερράγη τὸ πεπαλαιωμένον ἱμάτιον ;
ἀλλ εἰπὼν εἰς αὐτοὺς τὸ τοῦ προφήτου καταπαύσω τὸν λόγον ·
διεσχίσθησαν καὶ οὐ κατενύγησαν .
ἐνταῦθα δὲ ὁ χιτὼν τῆς ἐκκλησίας ὑφαντὸς διόλου ἄρραφος 0 .
τί ἐστιν ὑφαντός , ἐπειδὴ πολλά ἐστιν ἀπὸ κολλημάτων γινόμενα ;
ὁ δὲ χιτὼν οὗτος οὐκ ἐκολλήθη ἀπὸ λογισμῶν , ἀλλ  ἐκ τῶν ἄνωθέν ἐστιν ὑφαντὸς δι ὅλου ἄρραφος .
Οὐκ ἀνθρώπινοι λογισμοὶ ἔρραψαν τὴν πίστιν ἡμῶν , ἀλλ ἔχομεν ὑγιῆ τὸν χιτῶνα .
ἐπληρώσαμεν τὴν ὑπόσχεσιν πολλὴν οὖσαν καὶ περισκελῆ καὶ λεπτὴν τῇ θεωρίᾳ .
γινωσκέτω δὲ ὁ ἀκροατὴς ὅτι τὰ μὲν ἁπλᾶ τῶν νοημάτων ἁπλαῖς κέχρηται ταῖς φωναῖς , τὰ δὲ βαθέα τῶν θεωρημάτων χρείαν ἔχει πολλῆς ποικιλίας .
ὅταν ἴδῃς συνεσκιασμένον λόγον , ἀναφέρου τῇ διανοίᾳ ·
ὅταν ἴ δῃς λεπτὸν νόημα , ποικίλλου τὴν διάνοιαν .
ἔστι πολλὰ τῶν νοημάτων τοῦ θεοῦ σύντομα ὡς τὸ Οὐ φονεύσεις , οὐ μοιχεύσεις , οὐ κλέψεις , οὐ ψευδομαρτυρήσεις .
ὅταν μέντοι εἴπῃ 0 ·
ὁ λόγος σὰρξ ἐγένετο καὶ ἐσκήνωσεν ἐν ἡμῖν .
, καί 0 ·
μετὰ ταῦτα ἐπὶ γῆς ὤφθη καὶ τοῖς ἀνθρώποις συνανεστράφη , ποικίλον ἐστὶ τὸ ἱμάτιον κατὰ τὸ εἰρημένον ·
ἡ πολυποίκιλος σοφία τοῦ θεοῦ Ἐπὶ τούτοις πᾶσι δοξάσωμεν τὸν φανέντα , προσκυνήσωμεν τὸν ἐλθόντα , ὑμνήσωμεν τὸν ἀνακαινίσαντα , τὸν ζωοποιήσαντα , τὸν ἐγείραντα , τὸν τειχίσαντα , τὸν φωτίσαντα , τὸν πάντων ἡμῖν τῶν ἀγαθῶν τὴν ἀφθονίαν χαρισάμενον , Χριστὸν Ἰησοῦν , ᾧ ἡ δόξα σὺν τῷ πατρί , καὶ τῷ ἁγίῳ πνεύματι , εἰς τοὺς αἰῶνας τῶν αἰώνων 0 .
ἐβουλόμην εἰς τέλος διανύσαι τοῦ σταυροῦ τὰ θεωρήματα , οὐχ ὡς τῶν νοημάτων περιγενόμενος , ἀλλὰ τὰ δυνατὰ τοῖς πιστοῖς ἐκτιθέμενος .
Οὐκ ἀρκεῖ λόγος πρὸς ἐξήγησιν τῶν θείων λογίων , ἀλλὰ ἀνθρωπίνῃ δυνάμει μετρεῖται τὸ λεγόμενον , οὐχ ὡς αὐτῆς τῆς δυνάμεως ἀρκούσης καταλαβεῖν , ἀλλ ὡς τοῦ θεοῦ παρέχον τος ·
οὐχ ὅσα δύναται δοῦναι ὁ διδούς , ἀλλ ὅσα χωρεῖ ὁ λαμβάνων 0 .
ὥσπερ γὰρ μήτηρ τῷ βρέφει τῷ γαλακτοτροφουμένῳ αὐτὴ μὲν δύναται παρασχεῖν τέλειον ἄρτον , ἐκεῖνο δὲ δέξασθαι οὐκ ἰσχύει , οὕτως οὔ τε θεῷ ἀδύνατον παρασχεῖν τὴν μείζονα σοφίαν καὶ ὑπερκόσμιον , ἀλλ ἡμεῖς δέξασθαι ἀδυνατοῦμεν 0 .
θνητὸν γὰρ οἰκοῦμεν σῶμα .
Οὐδὲν οὖν ἐλάλησεν ὁ θεὸς πρὸς ἡμᾶς κατὰ τὴν ἁρμόζουσαν αὐτῷ τελειότητα , ἀλλὰ πρὸς τὴν ἡμετέραν ἀσθένειαν ἐμέτρησε τὸ λεγόμενον .
πολλὰ ἔχω λέγειν , ἀλλ οὐ δύνασθε βαστάζειν ἄρτι .
Εἰ τὰ ἐπίγεια εἶπον ὑμῖν , κύριε οὐ πιστεύετε , πῶς , ἂν εἴπω τὰ ἐπουράνια , πιστεύσετε ;
λέγωμεν τοίνυν ὅσον ἧκεν εἰς τὴν ἀνθρωπίνην δύναμιν , ὑπὸ θεοῦ χορηγούμενοι .
διακόπτεται δὲ ἡμῖν ἀπὸ τῆς ἡμέρας ὁ λόγος βουλομένοις ἐφεξῆς ἀγαγεῖν τὰ θεωρήματα .
διεκόπτετο δὲ διὰ τὴν τοῦ εὐαγγελίου ἀνάγνωσιν .
ἀλλ ἐκεῖνο ἐν τῷ ἰδίῳ καιρῷ λεχθήσεται .
τῶν δὲ ἐν τῇ σήμερον ἡμέρᾳ γινομένων μνημονεύσωμεν .
σήμερον ὁ Χριστὸς κατὰ ταύτην τὴν πέμπτην τοῦ σαββάτου ἐν τῇ ἑσπέρᾳ τῇ πρὸ τοῦ πάθους καὶ τῶν μαθητῶν τοὺς πόδας ἔνιψε καὶ ἐν τῷ νόμῳ τυπικὸν πάσχα ἐτέλεσε καὶ τὴν σωτήριον τοῦ πάθους μυσταγωγίαν παρέδωκεν .
ὥστε ἤδη φιλαλήθως εἰπεῖν , οὐ δὲ αὐτὸς ὁ τῆς ἀληθείας διακόπτεται λόγος 0 .
περὶ τοῦ σταυροῦ γὰρ ἐκείνη ἡ διήγησις καὶ οὕτω φυλάττεται κανών 0 .
ἔλθωμεν οὖν εἰς τὴν ἀκολουθίαν , τέμνοντες , ἵνα γεύματά τινα παρασχόντες τοῖς φιλοχρίστοις ὑμῶν ψυχαῖς .
πῶς δεῖ κατανοεῖν εἰς τὴν τῶν ἁγίων καὶ μυστικῶν ἡμῶν παραδόσεων θεωρίαν , σύντομον καὶ εὐκρινῆ δῶμεν τοῦ λόγου τὴν ἀπόδειξιν .
Οἴδατε ὅτι μετὰ δύο ἡμέρας τὸ πάσχα γίνεται καὶ ὁ υἱὸς τοῦ ἀνθρώπου παραδίδοται εἰς τὸ σταυρωθῆναι .
πολλάκις ὁ σωτὴρ προεῖπε τοῖς ἑαυτοῦ μαθηταῖς , ὁμοῦ δεικνὺς ὅτι καὶ εἰδὼς οὐ φεύγει καὶ προγινώσκων οὐ παραιτεῖται ·
ὁμοῦ δὲ καὶ προομαλίζων τὰς ψυχὰς τῶν ἀποστόλων , ἵνα τῷ προπαρασκευάζεσθαι γνῶναι φύγωσι τὸν θόρυβον .
πρᾶγμα μελετηθὲν οὐκ ἔχει τὴν ἀπὸ τοῦ αἰφνιδίου ταραχήν .
ἡτοιμάσθην καὶ οὐκ ἐταράχθην .
τοῦτο καὶ ἐν ταῖς βρονταῖς γίνεται .
προλαβοῦσα ἡ ἀστραπὴ διδάσκει τὸν λογισμὸν ὅτι δεῖ ἐκδέξασθαι τὴν βροντήν , ἵνα τῇ προσδοκίᾳ λύσῃ τὸν μείζονα φόβον .
Οὕτω καὶ ὁ σωτήρ , ἵνα μὴ ἀθρόον ὑπὸ τοῦ πάθους ὡς τὸν σωτῆρα ὀνειδίσαι τοὺς ἀποστόλους καὶ εἰπεῖν μετὰ τὴν ἀνάστασιν 0 1 ·
Οὗτοί εἰσιν οἱ λόγοι μου , οὓς ἐλάλησα ὑμῖν , ὅτι δεῖ τὸν υἱὸν τοῦ ἀνθρώπου πολλὰ παθεῖν .
ὠνείδιζεν αὐτούς , ὅτι τὸν σκοπὸν οὐκ ἐπλήρωσαν , δι ὧν ὁ σωτὴρ προεῖπε .
προεῖπόν φησιν , ἵνα μὴ σκανδαλισθῆτε καὶ ὁ θόρυβος ὑμῶν ἐκράτησεν .
Οἴδατε ὅτι μετὰ δύο ἡμέρας τὸ πάσχα γίνεται καὶ ὁ υἱὸς τοῦ ἀνθρώπου μέλλει παραδίδοσθαι εἰς τὸ σταυρωθῆναι .
Οὐδαμοῦ εὑρίσκεις τὸν σωτῆρα πάθους μνημονεύσαντα καὶ μὴ τὸ ἀνθρώπινον πρόσωπον εἰσαγαγόντα , καὶ ὡς ἄλλον διαλεγόμενον περὶ ἄλλου .
παραδίδομαι , ἀλλ  ὁ υἱὸς τοῦ ἀνθρώπου μέλλει παραδίδοσθαι εἰς τὸ σταυρωθῆναι .
Οὐδαμῶς εὑρίσκεις τὸν σωτῆρα παραδιδόμενον , ἀλλ ὁ υἱὸς τοῦ ἀνθρώπου παραδίδοται .
καὶ πανταχοῦ ὡς ἄλλος περὶ ἄλλου λαλεῖ 0 .
ὅταν μέντοι εἰς τὴν θεότητα , γυμνῶς λέγει 0 ·
Οὐ λέγει ·
ἐγὼ καὶ ὁ πατὴρ ὁ πέμψας με , ἀλλ  Ἐγὼ καὶ ὁ πατὴρ ἕν ἐσμεν καί 0 ·
ὁ ἑωρακώς με , ἑώρακε τὸν πατέρα .
ὁ δὲ Ἰωάννης πῶς ἀσφαλῶς λέγει ;
ἵνα μή τις νομίσῃ τὸν ὁρώμενον καιρὸν τῆς ἀνάγκης , ὅρα πῶς ἀσφαλίζεται ·
Εἰδὼς ὅτι ἦλθεν ἡ ὥρα , ἵνα μεταβῇ ἐκ τοῦ κόσμου τούτου πρὸς τὸν πατέρα , ἀγαπήσας τοὺς ἰδίους , εἰς τέλος ἠγάπησεν .
ἀντὶ τοῦ ἀπηρτισμένην ἀγάπην ἔδειξε .
καὶ τοῦ δείπνου γενομένου ἀναστὰς ἀποτίθεται τὰ ἱμάτια καὶ διεζώσατο τὸ λέντιον καὶ ἔβαλεν ὕδωρ εἰς τὸν νιπτῆρα καὶ ἤρξατο νίπτειν τοὺς πόδας τῶν μαθητῶν .
Αἰσχυνέσθωσαν αἱρετικοί .
ἐὰν ἀκούσωσι τοῦ σωτῆρος λέγοντος ·
ποιῶ τὸ θέλημα τοῦ πατρός μου , εὐθέως λέγουσιν ·
ὁρᾷς ὅτι ὡς δοῦλος ὑποτάσσεται καὶ ὑπακούει τῷ πατρί .
ἐν ἐκείνῃ τῇ ὥρᾳ ἦν ἰδεῖν πρᾶγμα φοβερόν .
τί ἀνέστη καὶ ἀπέθετο τὸ ἱμάτιον ὁ περιβαλλόμενος φῶς ὡς ἱμάτιον καὶ διεζώσατο λέντιον 0 ;
καὶ ἦν ἰδεῖν τότε Παύλου φωνὴν ἀληθεύουσαν ὅτι ἐν μορφῇ θεοῦ ὑπάρχων , μορφὴν δούλου ἔλαβε .
διεζώσατο λέντιον ὁ περιβάλλων τὸν οὐρανὸν ἐν νεφέλαις καὶ ἔβαλεν ὕδωρ εἰς τὸν νιπτῆρα ὁ ποταμοῖς καὶ πηγαῖς καὶ θαλάσσαις τὴν τῶν ὑδάτων φύσιν ἐκχέας .
ἐννόησον μαθητὴν καθήμενον καὶ τὸν δεσπότην ἐπικαμπτόμενον καὶ πρὸς γόνυ βλέποντα , ᾧ κάμπτει γόνυ ἐπουρανίων καὶ ἐπιγείων καὶ καταχθονίων .
ἡ ταπείνωσις τοῦ σωτῆρος πᾶσαν ἔσβεσεν ὑπερηφανίαν .
ἐκείνη ἡ ἐπιείκεια πᾶσαν ἔσβεσεν ἀλαζονείαν .
ὅταν ἴδω τὸν σωτῆρα νίπτοντα τοὺς πόδας τῶν μαθητῶν , λέγω Τί ὑπερηφανεύεται γῆ καὶ σποδός ;
ἐννόησον ἐπικύπτοντα τὸν δεσπότην πρὸς τοὺς πόδας τῶν οἰκετῶν καὶ νίπτοντα .
πῶς ταῦτα λαληθῇ ἢ πῶς σιωπηθῇ ;
λόγος οὐκ ἀρκεσθῇ .
ἡ σιωπὴ ἀγνωμοσύνην ἡμῖν κατηγορεῖ .
καὶ τί ποιήσομεν καὶ εἰπεῖν μὴ ἰσχύοντες ;
ἤρξατο νίπτειν τοὺς πόδας τῶν μαθητῶν καὶ ἐκμάσσειν τῷ λεντίῳ .
Οὐδὲ ἓν ὑπηρεσίας εἶδος παρέλιπεν ·
οὐκ ἐπέτρεψε τὸ μὲν ὕδωρ ἐνθεῖναι παρ ἄλλων , ἑαυτῷ δὲ νίψαι .
Οὐδὲ ἔνιψε μὲν αὐτός , ἄλλοι δὲ ἀπέμαξαν .
καὶ φαίνεται ἐνταῦθα ξένον τι μυστήριον εἰσηγούμενος τοῖς μαθηταῖς .
ἀγαπήσας φησὶ τοὺς ἰδίους μαθητάς , εἰς τέλος ἠγάπησε Καὶ τοῦ δείπνου γενομένου , ἤδη τοῦ διαβόλου βεβληκότος εἰς τὴν καρδίαν Ἰούδα Σίμωνος Ἰσκαριώτου , ἵνα παραδῷ αὐτόν , ἀναστὰς ἀπέθετο τὰ ἱμάτια .
Οὐχ ἁπλῶς τοῦτο εἶπεν , ἀλλ ἵνα δείξῃ ὅτι μελετήσαντος τοῦ προδότου τὴν παραδοσίαν οὐκ ὤκνησεν ὁ σωτὴρ αὐτοῦ τοῦ προδότου τοὺς πόδας νίψαι .
καὶ ᾔδει αὐτοῦ τὸν δόλον καὶ ἔνιψε .
προσωποληψία παρὰ τῷ θεῷ 0 ;
ἀεὶ μεταξὺ ἀδικούντων καὶ ἀδικουμένων ἐστὶν ἡ προσωποληψία .
ἐὰν μέντοι ὁ ἀδικούμενος τιμήσῃ τὸν ἀδικοῦντα , οὐ προσωποληψία εστίν , ἀλλὰ ταπεινοφροσύνη .
ἐὰν δὲ ὁ ἀδικούμενος λάθρα μὲν ἐργάζεται τὸ κακόν , σχήματι δὲ φιλανθρωπεύεται , ἐκείνη ἐστὶν ὑπόκρισις .
Οἷον ἀπ αὐτοῦ τοῦ πράγματος λάβε τὴν ἀπόδειξιν .
ἤιδει Ἰούδας ὁ παραδιδοὺς τὸν δεσπότην , ὅτι ἀσεβὲς ἦν αὐτοῦ .
ὧι γὰρ ἐπεβούλευε φίλημα προσέφερεν .
ὁ δὲ σωτὴρ ἀδικούμενος ἐτίμα τὸν ἀδικοῦντα , ὅπερ οὐκ ἦν ἀδικία , ἀλλὰ ταπεινοφροσύνης ὑπερβολή , καὶ παρὰ θεῷ ἐπαινουμένη καὶ παρὰ ἀνθρώποις θαυμαζομένη Θέλεις ἰδεῖν σχῆμα ;
βλέπε τὸν Ἰωὰβ τὸν ἀρχιστράτηγον τοῦ Δαυίδ .
κατέσχε τὸν Ἀβνάρ , ἄλλον ἀρχιστράτηγον , καὶ φιλίας προσέφερε ῥήματα καὶ λάθρα ἐνέπηξε τὸ ξίφος τῇ λαγόνι .